Hoërskool Andrew Rabie | Kultuur Nuus | Page 3
VSCV van Rabie is gesond en het vanjaar ongeveer 175 lede. Ons het Kringbyeenkomste op Woensdae en maak ook gereeld gebruik van sprekers. Die jaar het begin met ´n kringleierkamp op Jeffreysbaai vanaf 22 – 24 Januarie. Op Woensdag 17 Maart het ´n voormalige hoofseun en VCSV-voorsitter, Herman van der Merwe, ons kom vertel van sy geestelike werk in China, waarheen hy nou weer op pad is.
Quiz / Vasvra
Quiz is ´n kultuuraktiwiteit wat uit ´n junior- en seniorspan bestaan. Elke span het 3 of 4 lede. Ons bestudeer die Engelse koerant, “The Herald” en neem dan interskools deel aan ´n kompetisie wat handel oor berigte in “The Herald”.
Vrae word in 4 kategorieë in gedeel nl.: 1. Sake van die dag, 2. Geskiedenis en Aardrykskunde, 3. Kuns en vermaak en 4. Wetenskap en Algemene kennis.
Vrae word in Afrikaans herhaal en die spanne kry elk 30 sekondes om te antwoord.
Dit is ´n lekker aktiwiteit wat jou algemene kennis en vernuf in Engels opskerp. Dit hou jou ook op datum met wat in die wêreld aangaan, sowel as op die kuns- en kultuurvlak.
Die Juniorspan bestaan uit: Glynicha Nakanie, Dimitri September, Chevalier Plaatjies, Elzaan Dobson, Tevin Kassim..
Die Seniorspan is: Carla Nel, Ashleigh Fredericks, Casy-Leigh Felix, Naomi Buys, Monique Grootboom en Daleen Botha
Mev. Thomas is in beheer van Quiz.
Die nuutgestigde sanggroep ´Vocalé´ pryk vanjaar in die Revue-produksie maakitmagic.com. Die Vocalé groep staan onder leiding van Louis Potgieter.
Die lede is agter vlnr: Samantha Jacobs, Claudia Schaefer, Claire Booysen, Talitha Oosthuizen, Lareen Moolman, Elmé Erasmus, Ryan Johnson.
Links voor: Johan Anker en Robin Blaauw Regs voor: JP. Stoffberg en Tertius van Rooyen
Dis weer sulke tyd hier by Andrew Rabie!! Hierdie jaar se ´show´ – vroeër bekend as die Revue – gaan weer vermaak uit die boonste rakke bied alhoewel die formaat ietwat anders as vorige jare is. Vanjaar belig ons van die hoogtepunte uit die geskiedenis van Suid-Afrika – ons eerste Mej. Wêreld, die Sharpeville opstande, die wêreld se eerste menslike hartoorplanting, die begin van televisie, die Rugby Wêreldbekers, Madiba se vrylating, om maar ´n paar te noem.
Oefeninge vorder fluks met choreografie deur Bennie Gerber. Rabie se gevestigde sanggroep, Vocalé, vorm deel van die produksie. Louis Potgieter tower oudergewoonte weer hemelse klanke op. Dis altyd lekker om ons oud-leerders te betrek, veral hulle wat hulle merk hier in Rabie se Revue´s gemaak het. U sal die sang van Pieter Rademeyer, Ruan Adlam, Ryan Johnson, Arno Erasmus, Waldo Pienaar Hennie en Robert van Rooyen asook Talitha Oosthuizen beslis nog lank onthou. Regie vir hierdie produksie is weer deur Johanna Swart.
Ons open op Donderdag 6 Mei – dis ´n gewone teateraand en die kaartjies kos R40 elk. Op Vrydag en Saterdagaand, 7 en 8 Mei, het ons tafelaande teen R70 per persoon. Dis die aande om werklik te kom geniet! U bring u eie piekniekmandjies en tonne lekker vriende saam. Die besprekings word by Arné gedoen by 041-3745604.
Die politiek maak ons mal, die ekonomie vreet ons op, maar hierdie produksie wil u nie misloop nie.!